Nr. 41523/17.06.2022

**HOTĂRÂREA NR. ...**

**privind aprobarea înființării Consiliului consultativ ”iSEPSI Parlament” – Parlamentul Tinerilor din municipiul Sfântu Gheorghe**

**Consiliul Local al Municipiului Sfântu Gheorghe, în şedinţă extraordinară:**

**Având în vedere** adresa nr. GP05061/06.05.2022 privind **Solicitarea de a încheia un parteneriat între Asociația ”GRUPUL PONT” / ”PONT CSOPORT” / ”PONT GROUP” și Municipiul Sfântu Gheorghe**, înregistrată la Primăria municipiului Sfântu Gheorghe sub nr. 35731/24.05.2022;

Având în vedere Referatul de aprobare nr. 41521/17.06.2022, al viceprimarului municipiului Sfântu Gheorghe, dna. Vargha Fruzsina;

**Având în vedere Raportul de specialitate nr. 41522/17.06.2022 elaborat de Direcția Juridică și Restituirea Proprietăților din cadrul Primăriei municipiului Sfântu Gheorghe;**

Având în vedere Avizele favorabile ale Comisiilor ... ale Consiliului Local al Municipiului Sfântu Gheorghe;

**În conformitate cu prevederile art. 4, art. 9 pct. 1 şi art. 13 din Carta europeană a autonomiei locale, adoptată la Strasbourg la 15 octombrie 1985, ratificată de Legea nr. 199/1997 pentru ratificarea Cartei europene a autonomiei locale;**

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere Strategia Integrată de Dezvoltare Urbană a Municipiului Sfântu Gheorghe, aprobată prin HCL nr. 356/2017;

Având în vedere Legea nr. 350/2006 a tinerilor, cu modificările și completările ulterioare;

Având în vedere H.G. nr. 886/2010 privind aprobarea Strategiei de descentralizare a activităţilor din domeniul tineretului;

Având în vedere parcurgerea procedurii prevăzute de art. 7 alin. (13) din Legea nr. 52/2003 privind transparenţa decizională în administraţia publică, republicată, necesitatea aplicării unei perioade mai scurte pentru transparența decizională fiind justificată prin prisma faptului că Asociația **”GRUPUL PONT” / ”PONT CSOPORT” / ”PONT GROUP” a obținut o finanțare în valoare de 60.000 euro din fonduri europene în vederea implementării și realizării activităților ce țin de dezvoltarea conceptului și mecanismului participativ Parlamentul Tinerilor** din municipiul Sfântu Gheorghe ”iSEPSI Parlament”, termenele limită pentru implementare fiind stabilite de normele cererii de propuneri.

**În conformitate cu prevederile art. 129 alin.** (1), alin. (2) lit. d și lit. e, alin. (7) lit. e și alin. (9) lit. a **din OUG nr. 57/2019 privind Codul administrativ,** cu modificările şi completările ulterioare**;**

**În temeiul art. 139 alin. (3)** lit. f **și art. 196 alin.** (1) **lit. a din OUG nr. 57/2019 privind Codul administrativ,** cu modificările şi completările ulterioare**;**

**HOTĂRĂŞTE**

**ART. 1. –** Se aprobă înființarea Consiliului consultativ ”iSEPSI Parlament” - Parlamentul Tinerilor din municipiul Sfântu Gheorghe, organism fără personalitate juridică, ce are menirea de a pune în dialog reprezentanții municipiului Sfântu Gheorghe și tinerii din municipiul Sfântu Gheorghe, în vederea implicării acestora în deciziile luate la nivelul Consiliului Local al municipiului Sfântu Gheorghe.

**ART. 2. –** Se aprobă Regulamentul Consiliului consultativ ”iSEPSI Parlament” - Parlamentul Tinerilor din municipiul Sfântu Gheorghe,anexa nr. 1 la prezenta hotărâre din care face parte integrantă.

**ART. 3. –** Se aprobă încheierea unui contract de asociere între Municipiul Sfântu Gheorghe și **Asociația ”GRUPUL PONT” / ”PONT CSOPORT” / ”PONT GROUP”**, în **vederea organizării și derulării** activităților Consiliului consultativ ”iSEPSI Parlament” - Parlamentul Tinerilor din municipiul Sfântu Gheorghe.

**ART. 4.** –Se aprobă proiectul contractului de asociere, anexa nr. 2 la prezenta hotărâre din care face parte integrantă.

**ART. 5.** – Se aprobă alocarea din bugetul local a sumei de 100.000 lei, în vederea finanțării Consiliului consultativ ”iSEPSI Parlament” - Parlamentul Tinerilor din municipiul Sfântu Gheorghe, instituit prin art. 1.

**ART. 6.**  – Se numește dna. Vargha Fruzsina și dna. Ferencz Júlia de către Primarul municipiului Sfântu Gheorghe, precum și dna. Sipos Dóra-Viola și dl. Zsigmond József, nominalizate de Consiliul Local al Municipiului Sfântu Gheorghe, ca și membrii în cadrul Co-managementului ”iSEPSI Parlament”.

**ART. 7.** – Cu semnarea contractului de asociere se mandatează primarul municipiului Sfântu Gheorghe, dl. Antal Árpád-András.

**ART. 8.** – Executarea prezentei hotărări se încredinţează viceprimarului municipiului Sfântu Gheorghe, dna. Vargha Fruzsina, persoanelor desemnate prin dispoziția primarului și Direcției Generale Economice și Finanțe Publice Municipale din cadrul Primăriei municipiului Sfântu Gheorghe.

Sfântu Gheorghe, la .

**PREŞEDINTE DE ŞEDINŢĂ CONTRASEMNEAZĂ**

**SECRETAR GENERAL**

**Kulcsár Tünde-Ildikó**

**Anexa nr. 2 la HCL nr. ..../2022**

**MUNICIPIUL SFÂNTU GHEORGHE**

RO 520008 Sfântu Gheorghe Tel:0267-316957

str. 1 Decembrie nr. 2 Fax: 0267-311243

Judetul Covasna E-mail: info@sepsi.ro

Nr. înreg. MUNICIPIUL SFÂNTU GHEORGHE \_\_\_\_\_\_\_\_\_/\_\_\_\_\_\_\_\_\_\_\_

Nr. înreg. **Asociația ”GRUPUL PONT”/”PONT CSOPORT”/”PONT GROUP”**\_\_\_\_/\_\_\_\_\_

**CONTRACT DE ASOCIERE**

**I. PĂRŢILE CONTRACTANTE**

**1.1. MUNICIPIUL SFÂNTU GHEORGHE cu sediul în Municipiul Sfântu Gheorghe, str. 1 Decembrie 1918, nr. 2, tel. 0267-316957, fax 0267351781, având cod fiscal 4404605, reprezentat de Antal Árpád-András, în calitate de primar şi Veress Ildikó, director executiv,**

**şi**

**1.2. Asociația ”GRUPUL PONT” / ”PONT CSOPORT” / ”PONT GROUP”** cu sediul în municipiul Cluj Napoca, str. Horea nr. 5, sc. 1, et. 1, ap. 7-8, jud. Cluj, având CIF 25545941, reprezentată de Bordás Szabolcs Lóránd, președinte;

având în vedere H.C.L. nr. \_\_\_\_\_\_\_\_\_\_\_ privind aprobarea înființării Consiliului consultativ ”iSEPSI Parlament” – Parlamentul Tinerilor din municipiul Sfântu Gheorghe;

**de comun acord, au convenit să încheie prezentul contract de asociere cu respectarea următoarelor clauze:**

**II. OBIECTUL CONTRACTULUI**

**2.1. Obiectul prezentului contract îl constituie asocierea părților** în **vederea organizării și derulării** activităților Consiliului consultativ ”iSEPSI Parlament” - Parlamentul Tinerilor din municipiul Sfântu Gheorghe, denumit în continuare ”iSEPSI Parlament”, în conformitate cu Regulamentul ”iSEPSI Parlament” - Parlamentul Tinerilor din municipiul Sfântu Gheorghe,anexa nr. 1 la prezentul contract, din care face parte integrantă.

**2.2.** În cadrul ”iSEPSI Parlament” vor fi organizate două sesiuni publice, care vor fi derulate în perioada 29.08.2022-30.08.2022 și în perioada 18.11.2022-19.11.2022, în conformitate cu Programele aferente acestor evenimente, cuprinse în Anexele nr. 2 și nr. 3 la prezentul contract, din care fac parte integrantă.

**2.2.** Bugetul realizării obiectului contractului pentru primul mandat al ”iSEPSI Parlament”, respectiv pentru perioada cuprinsă între data de 29.08.2022-01.05.2023 **este de 335.000 lei (inclusiv TVA), din care:**

* **100.000 lei (inclusiv TVA) - resurse asigurate de** Municipiul Sfântu Gheorghe**;**
* **235.000 lei (inclusiv TVA) - resurse asigurate de** Asociația **”GRUPUL PONT”/ ”PONT CSOPORT” / ”PONT GROUP”, astfel cum sunt detaliate în ”Bugetul pentru Parlamentul tinerilor iSepsi”, Anexa nr. 4 la prezentul contract, din care face parte integrantă.**

**III. INTRAREA ÎN VIGOARE ŞI DURATA CONTRACTULUI**

**3.1. Prezentul contract intră în vigoare la data semnării de către părţile contractante şi se finalizează la data stabilită în prezentul contract.**

**IV. OBLIGAŢIILE PĂRŢILOR**

**4.1. Municipiul Sfântu Gheorghe se obligă:**

1. să numească persoanele responsabile de managementul ”iSEPSI Parlament”;
2. să asigure locul de desfășurare pentru sesiunile publice derulate în cadrul ”iSEPSI Parlament”;
3. să organizeze și să deruleze procedura de selecție a persoanelor dornice să participe în Plenul ”iSEPSI Parlament”, astfel cum este prevăzut în Capitolul 3 din Regulamentul Consiliului consultativ ”iSEPSI Parlament” - Parlamentul Tinerilor din municipiul Sfântu Gheorghe;
4. să contribuie la organizarea sesiunilor publice ale ”iSEPSI Parlament” prin asigurarea condițiilor tehnice și să supravegheze buna desfășurare a activităților întreprinse;
5. să asigure un secretariat tehnic pentru ”iSEPSI Parlament” prin intermediul cabinetului viceprimarului responsabil pentru domeniul de tineret și prin Biroul de Tineret din cadrul Primăriei municipiului Sfântu Gheorghe;
6. să asigure cofinanțarea Consiliului consultativ ”iSEPSI Parlament” cu suma de 100.000 lei din bugetul local;
7. să elaboreze, prin viceprimarul responsabil pentru domeniul de tineret, un raport anual privind modul de desfășurare al sesiunilor derulate și activitatea ”iSEPSI Parlament”, numărul de participanți la fiecare sesiune de lucru, strategia elaborată, subiectele dezbăzute, etc.;
8. să elaboreze și să disemineze ghiduri explicative/informative privind mecanismul de lucru al ”iSEPSI Parlament”, lista membrilor aleși în Plen și subiectele de dezbatere propuse;
9. să supravegheze, prin intermediul compartimentelor de specialitate, realizarea și desfăşurarea în cele mai bune condiţii a activităților ”iSEPSI Parlament” pe întreaga perioadă de ființă a acestuia, în vederea îndeplinirii obiectivelor propuse;
10. **să supravegheze și să controleze modul de utilizare a sumelor repartizate, precum și modul de respectare a prevederilor contractuale.**

**4.2.** **Asociația ”GRUPUL PONT”/ ”PONT CSOPORT” / ”PONT GROUP” se obligă:**

1. să contribuie la organizarea sesiunilor publice ale ”iSEPSI Parlament” și să supravegheze buna desfășurare a activităților întreprinse;
2. să organizeze întrunirile structurilor ”iSEPSI Parlament” și să supravegheze buna desfășurare a activităților întreprinse în cadrul acestora;
3. să asigure cofinanțarea Consiliului consultativ ”iSEPSI Parlament” cu suma de 235.000 lei, obținută pentru implementarea proiectului ”iSEPSI Parlament”, din finanțări nerambursabile atrase de la Uniunea Europeană prin programul Erasmus+;
4. **să implementeze în cadrul** ”iSEPSI Parlament” **un program de practică profesională plătită pentru o perioadă de 6 luni pentru 6 tineri din Sfântu Gheorghe;**
5. **diseminarea modelului** ”iSEPSI Parlament” **la nivel național și european ca un model inovator de implicare directă a tinerilor în deciziile adoptate la nivel local;**
6. răspunde de modul de utilizare a sumelor încasate potrivit prezentului contract, în conformitate cu dispozițiile legale în vigoare, sub sancțiunea restituirii sumelor utilizate cu altă destinație;
7. să permită persoanelor delegate din partea autorităților finanţatoare să efectueze controlul privind desfăşurarea Programului și modul de utilizare a fondurilor allocate.

**V. RĂSPUNDEREA PENTRU NEEXECUTAREA OBLIGAŢIILOR CONTRACTUALE**

**5.1.** În situația neexecutării culpabile a obligațiilor stabilite prin prezentul contract, ori a executării necorespunzătoare ale acestora, părțile răspund în limita prejudiciului creat prin fapta lor.

**VI. MODIFICAREA CONTRACTULUI**

**6.1. Prezentul contract poate fi modificat numai prin acordul comun al părţilor contractante, prin act adiţional.**

**VII. ÎNCETAREA CONTRACTULUI**

**7.1 Prezentul contract încetează în următoarele situații:**

a) prin executarea de către ambele părţi a tuturor obligaţiilor ce le revin conform prezentului contract şi legislaţiei aplicabile;

b) prin acordul părţilor consemnat în scris în cazul în care, din motive obiective, independente de voința părților, obiectul contractul nu poate fi realizat;

c) prin reziliere, în cazul în care una din părţi nu îşi execută sau execută necorespunzător obligaţiile contractuale.

**7.2**. Rezilierea prezentului contract nu va avea niciun efect asupra obligaţiilor deja scadente între părţile contractante.

**7.3.** Părţile sunt de drept în întârziere prin simplul fapt al nerespectării clauzelor prezentului contract.

**7.4.** Rezilierea operează de drept, fără intervenţia instanţelor judecătoreşti şi fără alte formalităţi, după 10 zile de la notificarea scrisă, trimisă celeilalte părţi.

**7.5.** În notificarea prevăzută la art. 7.4. vor fi specificate și daunele echivalente cu prejudiciul cauzat prin neexecutarea/executarea cu întârziere a obligațiilor contractuale, precum si termenul și modalitatea de plată a acestora

**VIII. FORŢA MAJORĂ**

**8.1. Forţa majoră înlătură răspunderea părţilor în cazul neexecutării parţiale sau totale a obligaţiilor asumate prin prezentul contract, cu condiţia ca evenimentul să fie notificat de partea care îl invocă, celeilalte părţi în termen de 3 zile de la producerea lui, şi partea care îl invocă să ia toate măsurile posibile în vederea limitării consecinţelor lui.**

**8.2. Prin „forţă majoră” se înţelege un fenomen natural sau social exterior, extraordinar, de nebiruit, şi care nu putea fi prevăzut.**

**IX. LITIGII**

**9.1. Litigiile izvorâte din încheierea, executarea, modificarea, încetarea şi interpretarea clauzelor prezentului contract se rezolvă pe cale amiabilă, iar dacă acest lucru nu este posibil, litigiile vor fi soluţionate de instanțele judecătoreşti competente.**

**Prezentul contract s-a încheiat în 2 (două) exemplare originale, câte unul pentru fiecare parte contractantă.**

**MUNICIPIUL SFÂNTU GHEORGHE ASOCIAȚIA ”GRUPUL PONT” / ”PONT CSOPORT” / ”PONT GROUP”**

**Primar**

**ANTAL ÁRPÁD-ANDRÁS Președinte,**

**BORDÁS SZABOLCS LÓRÁND**

**Director**

**VERESS ILDIKÓ**

**Vizat juridic**

**DIRECȚIA JURIDICĂ ȘI RESTITUIREA PROPRIETĂȚILOR**

**Nr. 41522/17.06.2022**

**RAPORT DE SPECIALITATE**

**privind aprobarea înființării Consiliului consultativ**

**”iSEPSI Parlament” – Parlamentul Tinerilor din municipiul Sfântu Gheorghe**

Având în vedere Referatul de aprobare nr. 41521/17.06.2022 al viceprimarului **municipiului Sfântu Gheorghe, d-na Vargha Fruzsina,** prin care se propune aprobarea înființării Consiliului consultativ ”iSEPSI Parlament” – Parlamentul Tinerilor din municipiul Sfântu Gheorghe;

**În conformitate cu art. 129** alin. (2) lit. d) din Ordonanţa de urgenţă nr. 57 din 3 iulie 2019 privind Codul administrativ, cu modificările şi completările ulterioare**, Consiliul Local exercită** ”*atribuţii privind gestionarea serviciilor de interes local*”**, iar potrivit alin. (7) din același text legal *”****În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind**: lit. e) tineretul*”.

Raportat la prevederileart. 129 alin. (2) lit. e) din OUG nr. 57/2019, potrivit cărora: ”*Consiliul local exercită atribuţii privind cooperarea interinstituţională pe plan intern şi extern*”, iar potrivit art. 129 alin. (9) lit. a) din aceeaşi *lege*: *„În exercitarea atribuţiilor prevăzute la alin. 2 lit. e), consiliul local hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local*.”

Având în vedere parcurgerea procedurii instituite de art. 7 alin. (13) din Legea nr. 52/2003 privind transparența decizională în administrația publică, republicată, necesitatea aplicării unei perioade mai scurte pentru transparența decizională fiind justificată prin prisma faptului că Asociația **”GRUPUL PONT” / ”PONT CSOPORT” / ”PONT GROUP” a obținut o finanțare în valoare de 60.000 euro din fonduri europene în vederea implementării și realizării activităților ce țin de dezvoltarea conceptului și mecanismului participativ Parlamentul Tinerilor** din municipiul Sfântu Gheorghe ”iSEPSI Parlament”, termenele limită pentru implementare fiind stabilite de normele cererii de propuneri.

Înființarea Consiliului consultativ ”iSEPSI Parlament” - Parlamentul Tinerilor din municipiul Sfântu Gheorghe reprezintă dorința autorității locale de a dezvolta ecosistemul urban de tineret din municipiul Sfântul Gheorghe, prin înlesnirea unui dialog între reprezentanții municipiului Sfântu Gheorghe și tinerii din municipiul Sfântu Gheorghe, în vederea implicării acestora în deciziile luate la nivelul Consiliului Local al municipiului Sfântu Gheorghe.

Constituirea acestui mecanism participativ în anul 2022 în contextul Anului European al Tineretului, proclamat astfel de către Comisia Europeană, apare ca o necesitate și un simbol al ”renașterii” activităților socio-culturale, fiind necesar a se acorda atenție specială provocărilor întâmpinate de tineri în perioada pandemiei de COVID-19.

În vederea realizării acestui deziderat, asocierea cu Asociația **”GRUPUL PONT” / ”PONT CSOPORT” / ”PONT GROUP”, apare ca fiind o oportunitate remarcabilă, având în vedere experiența acestei organizații în derularea unor programe ample de dezvoltare economică și socială, precum și atragerea de fonduri pentru implementarea mecanismului participativ Parlamentul Tinerilor** din municipiul Sfântu Gheorghe ”iSEPSI Parlament”.

Prin acest parteneriat se urmărește **dezvoltarea unor soluții de implicare a tinerilor în procedura de luare a deciziilor care îi privesc, în vederea** încurajării acestora să participe activ la viața societății, **și pentru a** înlesni atractivitatea comunității.

Activitățile incluse în program sunt diverse și oferă tinerilor din municipiul Sfântu Gheorghe oportunitatea de a participa la ședințele publice organizate în cadrul ”iSEPSI Parlament”, elaborarea unei strategii de tineret la nivel local prin identificarea nevoilor/problemelor întâlnite și dezbaterea soluțiilor propuse. În acest fel, prin **susținerea inițiativelor formulate în cadrul acestor ședințe,** se asigură tinerilor din municipiul Sfântul Gheorghe posibilitatea de a se conecta cu orașul lor**.**

**Potrivit prevederilor art. 129 alin. (1) din O.U.G. nr. 57/2019 privind Codul Administrativ ”*Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale*”.**

**Potrivit alin. 139 alin. (3) lit. f și art. 196 alin. (1) lit. a din același act normativ ”***hotărârile privind asocierea sau cooperarea cu alte autorităţi publice, cu persoane juridice române sau străine se adoptă cu majoritatea absolută prevăzută la art. 5 lit. cc) a consilierilor locali în funcţie”***iar *„în exercitarea atribuțiilor ce le revin consiliul local (...) adoptă hotărâri*.”**

Analizând cererea, constatăm că nu există nici un impediment din punct de vedere juridic, în baza temeiurilor de drept invocate, pentru adoptarea unei hotărâri cu privire la aprobarea înființării Consiliului consultativ ”iSEPSI Parlament” – Parlamentul Tinerilor din municipiul Sfântu Gheorghe.

**Consilier juridic**

**Barabás Dorottya-Adrien**

**Nr. 41521/17.06.2022**

**REFERAT DE APROBARE**

**Având în vedere** adresa nr. GP05061/06.05.2022 privind **Solicitarea de a încheia un parteneriat între Asociația ”GRUPUL PONT” / ”PONT CSOPORT” / ”PONT GROUP” și Municipiul Sfântu Gheorghe**, înregistrată la Primăria municipiului Sfântu Gheorghe sub nr. 35731/24.05.2022;

Înființarea Consiliului consultativ ”iSEPSI Parlament” - Parlamentul Tinerilor din municipiul Sfântu Gheorghe reprezintă dorința autorității locale de a dezvolta ecosistemul urban de tineret din municipiul Sfântul Gheorghe tineret din municipiul Sfântul Gheorghe, prin înlesnirea unui dialog între reprezentanții Municipiului Sfântu Gheorghe și tinerii din municipiul Sfântu Gheorghe, în vederea implicării acestora în deciziile luate la nivelul Consiliului Local al municipiului Sfântu Gheorghe.

În vederea realizării acestui deziderat, asocierea cu Asociația **”GRUPUL PONT” / ”PONT CSOPORT” / ”PONT GROUP”, apare ca fiind o oportunitate remarcabilă, având în vedere experiența acestei organizații în derularea unor programe ample de dezvoltare economică și socială. De asemenea, Grupul Pont a obținut o finanțare în valoare de 60.000 euro din fonduri europene în vederea implementării și realizării activităților ce țin de dezvoltarea conceptului și mecanismului participativ Parlamentul Tinerilor** din municipiul Sfântu Gheorghe ”iSEPSI Parlament”, motiv pentru care se impune a se parcurge procedura instituită de art. 7 alin. (13) din Legea nr. 52/2003 privind transparenţa decizională în administraţia publică, republicată, având în vedere că termenele limită pentru implementare sunt stabilite de normele cererii de propuneri.

Prin acest parteneriat se urmărește **dezvoltarea unor soluții de implicare a tinerilor în procedura de luare a deciziilor care îi privesc, în vederea** încurajării acestora să participe activ la viața societății, **și pentru a** înlesni atractivitatea comunității.

Prin urmare, propun Consiliului Local al Municipiului Sfântu Gheorghe adoptarea unei hotărâri cu privire la aprobarea înființării Consiliului consultativ ”iSEPSI Parlament” – Parlamentul Tinerilor din municipiul Sfântu Gheorghe.

**Viceprimar**

**Vargha Fruzsina**